Alpha Indi (afgekort as α Ind) is ’n ster in die sterrebeeld Indiër en is sowat 98 ligjare van die Son af. Sy sterreklassifikasie is K0 III-IV, en dit het dus die waterstof in sy kern opgebruik en weg van die hoofreeks geëvolueer. Sy massa is dubbel dié van die Son en dit is na raming 1 miljard jaar oud. As ’n reusester het dit uitgesit tot 12 keer die Son se radius. Sy effektiewe temperatuur is 4 893 K, en dit het dus die oranje kleur wat tipies is van ’n K-tipe ster. Dit kan twee nabygeleë M-tipe metgeselle hê wat minstens 2 000 AE van die hoofster af is. Gray, R. O. et al. (Julie 2006), "Contributions to the Nearby Stars (NStars) Project: Spectroscopy of Stars Earlier than M0 within 40 parsecs: The Northern Sample I", The Astronomical Journal 132 (1): 161–170, doi:10.1086/504637, Bibcode: 2006AJ....132..161G  van Leeuwen, F. (November 2007). "Validation of the new Hipparcos reduction".